runetrust/blame-folketinget-dk huggingface dataset:
Morten Østergaard (RV), 2006-10-27:
Så jeg må sige, at den rapport, der kommer, vil rumme mange elementer, som vi med rette skal debattere her i Folketingssalen, men hvorvidt vi skal gennemføre ordninger, som Det Radikale Venstre ønsker, altså at man for nye grupper skal gøre det sådan, at det ikke kan betale sig arbejde, indgår ikke i regeringens forestillingsverden.
Finn Sørensen (EL), 2018-12-04:
Den reelle udgiftsforøgelse for det offentlige er 0,5 mia. kr., og det er da heller ikke småpenge i et almindeligt husholdningsbudget, men set i det store regnskab kunne det jo nok være en rimelig udgift at bruge på at regulere dagpengene, så de gav en bedre dækning ved arbejdsløshed, end de gør i dag.
Christian Langballe (DF), 2017-04-28:
Og for det andet synes jeg bare, at der er et grundlæggende problem i det her, for hvorfor laver vi så ikke en hjemsendelsesstrategi fra dag et og siger til de her mennesker, der kommer her til landet: Husk på, at I er her midlertidigt; I ikke skal gøre jer nogen forhåbning om permanent opholdstilladelse eller statsborgerskab, for I skal selvfølgelig hjem igen, når der er fred i jeres land?
Jann Sjursen (KRF), 2000-05-10:
også under udvalgsarbejdet bør diskuteres, hvordan vi helt konkret gør det, for det kan gøres på forskellige måder, hvilket forslagsstillerne jo også selv angiver til sidst i bemærkningerne til beslutningsforslaget, som jeg har mærket mig. Man kan selvfølgelig diskutere, om problemet er så stort, at det netop er et beslutningsforslag værdigt.
Tove Videbæk (KRF), 1999-05-06:
, når man dermed samtidig pålægger de ikkekommercielle radio- og tv-stationer, altså græsrodsstationerne, større udgifter? For de ikkekommercielle og græsrodsstationerne er det i forvejen urimeligt, at de skal betale i forhold til et indbyggergrundlag, idet de ofte sender til smalle målgrupper.
Kristian Jensen (V), 2008-11-28:
Og derfor er der et helt klart incitament til, at man tænker sig grundigt om, inden man går ind i ordningen, og alene vælger at spare op, hvis man er fast besluttet på, at man vil være iværksætter på et senere tidspunkt, for ellers ligger der en straffeafgift, som er større end den øjeblikkelige skattebesparelse, der er.
Morten Homann (SF), 2002-11-12:
Jeg tror, at jeg må køre det her apparat lidt op, for jeg har åbenbart haft munden for langt væk fra mikrofonerne, da vi behandlede de tidligere lovforslag, for jeg kan oplyse til hr. Freddie H. Madsen, at til bl.a. forslaget om ungdomsboliger markerede SF meget klart en støtte, ligeledes til flere af de andre forslag.
Mariann Fischer Boel (V), 2004-05-27:
Det kan være, det hører hjemme et andet sted; det har vi jo haft lejlighed til at konstatere tidligere. I modsætning til det, som Socialdemokratiets ordfører postulerer, så er der med det her forslag taget mere hensyn til naturen, end der nogen sinde er blevet i nogen landbrugslov vedtaget herhjemme.
Mikkel Dencker (DF), 2014-10-24:
I Dansk Folkeparti frygter vi, at den helt utøjlede indvandring til Sverige og den enorme tildeling af statsborgerskaber i Sverige på længere sigt kan føre til ubalance mellem de nordiske lande, for hvis vi forestiller os, at de mange nye indvandrere til Sverige får lige så svært ved at forsørge sig selv som generationerne af indvandrere før dem, vil det svenske velfærdssystem kommer under et gevaldigt pres, hvor man kan blive tvunget til at begrænse adgangen til sociale ydelser eller måske endda sænke ydelsernes niveau.
Michael Aastrup Jensen (V), 2021-04-21:
Men jeg mener bare, at det er en nødvendig diskussion, for hvis vi går ind og gør, at Europarådets domstol går ind og bliver aktivistisk på en lang række områder, frygter jeg, at den der befolkningsopbakning til domstolen – i modstrid med det, som jeg ved at hr. Rasmus Nordqvist egentlig inderst inde ønsker – vil formindskes.
Jeppe Kofod (S), 2001-03-20:
Folketinget opfordrer regeringen til - at arbejde for Iraks efterlevelse af Sikkerhedsrådets resolutioner, der sigter på at undgå, at Irak på ny erhverver masseødelæggelsesvåben og udvikler sig til en trussel mod sin egen befolkning, herunder det kurdiske mindretal, og den regionale stabilitet, og dermed bane vejen for en ophævelse af sanktionerne mod Irak - støtte FN-initiativer, der tager sigte på at målrette sanktionerne mod det irakiske regimes muligheder for at anskaffe sig masseødelæggelsesvåben, således at civilbefolkningen rammes mindst muligt - videreføre den humanitære bistandsindsats til fordel for den irakiske civilbefolkning såvel bilateralt som gennem EU.«
Kristian Thulesen Dahl (DF), 2003-02-06:
Som jeg ser det, er Socialdemokratiets kamp for at få forbeholdene afskaffet jo netop ikke et spørgsmål, der alene baserer sig på, at man mener, der er nogle forudsætninger, der er ændret, men at man mener, der er behov for et fundamentalt opgør med forbeholdene.
Kathrine Olldag (RV), 2021-05-12:
Ordføreren henviser til den afgift, som hedder champagneafgiften, og som også tidligere, tror jeg, er blevet benævnt som en afgift på luksusvarer, som jo er historisk betinget fra dengang, hvor man også besluttede sig for at lægge afgift på kaffe og chokolade og andre varer, som man betragter som luksus.
Bent Hindrup Andersen (EL), 1998-02-04:
Miljøministerens fornemste opgave i øjeblikket er at sikre, at resten af køerne i Europa kan få proppet den gensplejsede foderroe, som er udviklet af DLF-Trifolium i Danmark, ned i halsen og det vel vidende, at man i Østrig har samlet ikke mindre end 1,2 mio. underskrifter på, at ingen forbruger i Østrig ønsker, at der skal være gensplejsede produkter i forbindelse med deres fødevareproduktion. Så er der den helt kontante ting, som er beskrevet i oplægget, og det er fødevarekontrollen.
Poul Henrik Hedeboe (SF), 2005-06-07:
Nu ved jeg godt, at det ikke er ordføreren, men alligevel må jeg kunne stille det spørgsmål, at hvis forslaget er fuldstændig urealistisk med hensyn til at lave en hurtigere udskiftning, og den undersøgelse, der er i gang, viser, at det er meget hensigtsmæssigt at lave en hurtigere udskiftning, hvordan vil det så være realistisk at få udskiftningen finansieret?
Eyvind Vesselbo (V), 2003-01-22:
Målet med strategien er at forebygge og begrænse de negative påvirkninger, miljøet har på vores sundhed, ved at sætte fokus på de miljøfaktorer, vi påvirkes af gennem kost, indeklima, luft, vand, jord, arbejdsmiljø, forbrugerprodukter, støj og stråling.
Lars Kramer Mikkelsen (S), 2004-06-02:
Derfor vil jeg godt ved denne anden behandling endnu en gang spørge Dansk Folkeparti, om man ved tredjebehandlingen har tænkt sig at stemme for den samlede indfødsretslov, eller om man har tænkt sig at lade det sejle, som man plejer at gøre, og undlade at stemme for den aftale, som man i virkeligheden har indgået med regeringen.
Lars Barfoed (KF), 2011-04-15:
Det skyldes, at det i virkelighedens verden jo kan være nødvendigt, at man afvejer hensynet til, at Folketinget får tid til tilstrækkelig grundig behandling af et lovforslag, over for hensynet til, at høringsparterne får tilstrækkelig tid til at afgive høringssvar, f.eks. ved udmøntning af politiske aftaler, hvor der er et ønske om en hurtig ikrafttræden.
Trine Torp (SF), 2017-02-02:
Det er et af de forslag, hvor jeg er betænkelig ved det der med, at hvis en bygning ikke har været brugt i 3 år, så må den benyttes til noget andet end det, der oprindelig var formålet, for det er jo det, der kan skabe den her glidebane – alene det, at den ikke bliver brugt.
Susanne Clemensen (CD), 2001-03-13:
Når det gælder det gebyrbelagte tilsyn er vi straks meget mere skeptiske, ja, for at sige det rent ud er vi lodret imod. Vi kan ikke se, hvorfor det forslag giver bedre grundlag for at forbedre arbejdsmiljøstandarden i de mest belastede brancher end i dag, hvor Arbejdstilsynet jo via det såkaldt tilpassede tilsyn, der blev indført i 1999, og som vi i CD til fulde bakker op om, netop allerede forventes at føre et mere intensivt tilsyn med de virksomheder. Jeg må minde arbejdsministeren om, at vi altså skal leve af erhvervslivet, og det er efter CD's opfattelse blot en ekstra skat på alle virksomheder i visse brancher. Når det gælder de administrative bøder, kan det nok heller ikke undre nogen, når jeg sige, at også det forslag er vi i CD lodret imod.
Christina Egelund (M), 2023-10-11:
Nu kan jeg jo ikke på den måde gå sådan meget minutiøst ind i det her, men jeg kan sige, at hensigten er, at der skal nedsættes et mere uformelt dialogform, måske også ud fra en afbureaukratiseringstese om, at dialog også godt kan foregå, uden at man meget præcist har nedfældet rammerne for, hvordan og hvornår det så skal foregå.
Mai Mercado (KF), 2019-02-26:
Ud over at familierne har mulighed for at tage tilskud til dækning af merudgifter ved ansættelse af en person til aflastning efter servicelovens § 41 med til udlandet, er der allerede i dag en række andre muligheder for hjælp og støtte til familier med børn med funktionsnedsættelser under ferie i udlandet.
Stinus Lindgreen (RV), 2025-02-06:
De analyser, der foreligger, bl.a. den her nye fra KKR, der kom i sidste uge, peger på vejafgifter, peger på bedre offentlig transport, peger på cyklisme som løsningen, i hvert fald en del af løsningen, for der er jo ikke nogen, der siger, at det her løser alle udfordringer, det er klart.
Jakob Engel-Schmidt (V), 2017-02-02:
Jeg tror, at hvis vi lavede en quiz her i Folketingssalen – men nu er det jo kun ordførerne og ministeren, der er til stede, så jeg vil ikke udsætte nogen for det og har i øvrigt heller ikke muligheden for at gøre det – eller hvis man spurgte oppe på tilhørerrækkerne, hvor mange organer, institutioner og andet der findes i Danmark til at hjælpe med innovation og iværksætteri, så ville hovedparten faktisk blive stærkt overraskede over, at vi i et land med 5,5 millioner mennesker har mere end 250 offentlige, herunder kommunale og regionale, institutioner til formålet.
Rosa Lund (EL), 2021-04-08:
Det er vist heller ikke nogen hemmelighed, at Enhedslisten ikke støtter regeringens politik om at gøre livet så surt som muligt for flygtninge eller andre personer, der har mistet deres opholdstilladelse, ligesom vi også har mange, mange kritikpunkter til det her kæmpestore lovforslag, som hr. Carl Valentin også kaldte for en bunkelovgivning.
Jesper Langballe (DF), 2007-04-26:
Jeg må sige, jeg er imponeret over den nuancerede og finurlige og kringlede måde, hvorpå hr. Jørgen Arbo-Bæhr kan forsvare Asmaa AbdolHamids horrible udtalelser med al mulig fortolkningskunst, mens hr. Søren Krarups forklaring om, at det, han er citeret for i Nyhedsavisen, er ren journalistisk manipulation, ikke gjorde noget indtryk på hr. Jørgen Arbo-Bæhr, der bare kører bredsiden videre.
Henrik Sass Larsen (S), 2013-11-05:
Jeg brugte et eksempel, da jeg skulle svare her tidligere, på en enkeltmandsvirksomhed, som havde det problem, at vedkommende, når vedkommende lavede badeværelser og satte fliser og andet godt op, også skulle lave afløb og ikke kunne få lov til det, før vedkommende også havde taget en 4-årig uddannelse, der gav lov til at lave afløb i et badeværelse.
Jens Rohde (V), 2002-03-12:
Jeg fornemmer imidlertid også, at den forespørgsel rummer et ønske om at sætte liberalismen i et dårligt eller tvivlsomt lys, og det er forespørgerne naturligvis i deres gode ret til at forsøge, ligesom de er i deres i deres gode ret til at forsøge at få Venstre til at tage afstand fra alt, hvad der er foregået i Farum.
Søren Kolstrup (EL), 2000-03-22:
Kan fru Lis Greibe bekræfte, at da vi fik Amsterdamtrakten, gjorde regeringen netop et nummer ud af at sige, at nu har vi fået både et højt forbrugerbeskyttelsesniveau ført ind i Traktaten, og vi har også sikret, at det er muligt ifølge Amsterdamtraktaten nationalt at indføre strengere beskyttelsesformer?
Morten Messerschmidt (DF), 2021-05-05:
Derfor må jeg jo bare spørge hr. Rasmus Nordqvist en gang til, om han ikke godt kan se, at der er en sammenhæng mellem de lande, der er værd at bo i, hvor man kan tilbyde sine borgere demokrati, frihedsrettigheder, velfærd, vækst, og så islam.
Eva Kjer Hansen (V), 2004-10-06:
Det, der er vigtigt med hensyn til at undgå konkurser, er jo, at kommunalbestyrelsen kan kræve, at leverandørerne stiller en form for sikkerhed i forbindelse med kontraktindgåelsen – det kan være indefrysning af et beløb eller en aftale med et vikarbureau eller lignende – og den sikkerhedsstillelse skal jo så naturligvis stå i et rimeligt forhold til den forventede omsætning, virksomheden måtte have.
Anders Samuelsen (RV), 2003-10-21:
Det løser i bund og grund ingen problemer, tværtimod blev det faktisk antydet fra De Konservatives side, at det faktisk kunne være med til - sådan måtte jeg høre det i hvert fald - at demotivere virksomheder, som havde overvejet at flytte arbejdspladser ud, og dermed gøre det endnu mere besværligt for udkantsområderne.
Sophie Løhde (V), 2011-03-29:
Jeg vil gerne præcisere, hvad jeg også indledte med at sige i min ordførertale, nemlig at vi synes, at forslaget, som det foreligger i sin nuværende form, og hvor man som folketingsmedlem må forholde sig til det konkrete indhold og de konkrete konsekvenser, såfremt der var 90 mandater, der synes, at de skulle støtte det, er temmelig vidtgående.
Morten Bødskov (S), 2007-04-19:
Nu er jeg godt klar over, at ministeren ikke er her i dag, hvilket jeg i øvrigt synes er meget underligt, i og med at ministeren jo er fuldstændig klar over den tumultagtige tilblivelse af lovforslaget, som vi behandler her, og ikke mindst også de svar, som vi efterfølgende har fået fra ministeriet og ministeren.
Simon Emil Ammitzbøll (LA), 2011-06-14:
Jeg tror sådan set retfærdigvis, hvis vi tager bemærkningerne fra Venstres ordfører med, at der er et ønske om at løse den her problematik, sådan at vi ikke også kommer til at diskutere det i næste folketingssamling, og sådan at vi får skabt rimelighed i forhold til aldersgrænserne og i forhold til folketingsmedlemmers pensions- og tilbagetrækningsvilkår, så de er på lige fod med de pensions- og tilbagetrækningsvilkår, der gælder for den almene befolkning.
Poul Nyrup Rasmussen (S), 1999-10-12:
Men hvis man forestiller sig, at man kan få meget ud af at give konkrete karakterer til den enkelte klasse, ville det forudsætte, at vi kendte hver enkelt elevs sociale og menneskelige baggrund, kendte forældrene og vidste, hvad der var deres vilkår. Man kan udmærket have to klasser i to forskellige dele af byen, hvor præstationerne er vidt forskellige, og det behøver slet ikke komme an på, at det er vidt forskellige lærere, hvor den ene ikke er dygtig nok i forhold til den anden.
Merete Riisager (LA), 2018-04-26:
Vi har valgt at fokusere på nogle andre ting, bl.a. en sprogprøve, og der er vi jo rigtig glade for, at især Dansk Folkeparti har taget det positivt ned, at vi nu skal have en situation, hvor langt færre børn skal starte i skolen uden at have et funktionelt dansk.
Margrethe Vestager (RV), 2000-02-24:
Vi ønsker jo også med de formålsord, som er givet, at give en støtte til det lokale folkeoplysende arbejde, sådan at der kan være en lokal variation i forhold til, hvad den folkeoplysende aktivitet skal være, for der er forskellige lokale traditioner, og det er vigtigt at respektere dem.
Lars Boje Mathiesen (UFG), 2023-04-19:
Bankerne skal koncentrere sig om at drive bankvirksomhed, og det er at lave gode lån, så vi kan have et driftigt erhvervsliv, og give borgerne et sted at putte deres penge hen, hvor de kan hente dem igen, når de har brug for at forbruge dem, så vi får sat gang i hjulene.
Brian Mikkelsen (KF), 2018-04-25:
Jeg har meget respekt for spørgeren og spørgerens engagement, men hvis man fra planeten Mars stiller et spørgsmål til en person, der er på planeten Jorden, så er det altså lidt vanskeligt at tale om, hvad der foregår på planeten Mars, når det, vi laver lovgivning om, er på Jorden.
Allan Niebuhr (KF), 2006-11-16:
Men hr. Holger K. Nielsen nævnte for lidt siden her fra talerstolen et tal på 40 mia. kr. og noget om, at det er 48 fly, vi skal købe, og jeg synes sådan set, at der er rigeligt med tal, der ikke har hold i virkeligheden, i den folkelige debat.
Lene Espersen (KF), 2002-04-09:
Jeg vil ikke sætte en pistol for tindingen af de mennesker, der skal sidde i udvalget, men jeg håber, at udvalgsarbejdet kan være færdigt inden for en overskuelig fremtid, så vi i fællesskab kan sikre bedre vilkår for borgerne, men det skal naturligvis også være sådan, at de berørte organisationer får en mulighed for at komme med deres høringssvar.
Helge Adam Møller (KF), 1998-01-30:
Det er jo rigtigt, at vi har foreslået, at man skærer 20 pct. af vores ulandsbevillinger, således at Danmark i stedet for at være verdensland nr. 1 bliver et af de tre lande i hele verden - af de 187 lande, der vist er i øjeblikket - som yder mest.
Henrik Sass Larsen (S), 2006-03-30:
For det andet: Hvis nu man tog et gennemsnitligt lønmodtagerpar nede i, lad os sige Køge, og deres hus steg med 1 mio. kr., mener hr. Morten Homann så, at fordi det hus er steget med 1 mio. kr., skal vi gå ud og øge deres beskatning, uanset at de ikke har tænkt sig at belåne eller sælge det hus overhovedet?
Josephine Fock (ALT), 2017-04-27:
Der synes jeg at det er problematisk, at man ikke beder om et samtykke, da det drejer sig om meget personfølsomme oplysninger, og at man kan gøre det, selv om der ikke er en konkretiseret formodning om, at de pågældende genstande vil have en betydning for sagens oplysning.
Ulla Tørnæs (V), 2000-05-25:
Alt sammen er det medvirkende til, at mange unge børnefamilier har fået forringet mulighederne for at have egen bolig. Ejendomsværdiskatten er naturligvis kun en del af det samlede skattesystem, hvor det alt for høje skattetryk også har alvorlige konsekvenser for det danske erhvervsliv, for eksporten og dermed for beskæftigelsen.
Rikke Hvilshøj (V), 2005-03-04:
Hvis der er behov for nogle præciseringer, så der ikke er nogen tvivl, må vi kigge på det. Omkring videregivelse af oplysninger fra Rigspolitichefen: Det har det formål, at hvis vi flytter nogle myndighedsopgaver, der betyder, at det her område flytter væk, skal der være den mulighed.
Søren Espersen (DF), 2011-05-27:
Jeg sagde, at hvis ikke der havde været den del med det økonomiske omkring olien, hvor man forærer grønlænderne alt olien, så havde vi været for, og det vil hr. Niels Helveg Petersen jo bl.a. kunne bekræfte – han sad dengang selv i Selvstyrekommissionen – nemlig at vi var fuldstændig enige i alt, undtagen det med det økonomiske. Så det er – for nu at bruge Dalai Lamas ord – upassende at bringe det frem her.
Lisbeth Bech-Nielsen (SF), 2024-02-22:
Som vi også har diskuteret på andre tidspunkter, er et af de store tiltag, der er lige nu, det, der hedder Danish Foundation Models – jeg bliver nødt til at sige det på engelsk, for det hedder ikke noget på dansk – og det er jo et samarbejde mellem Alexandra Instituttet og samtlige danske universiteter med professorer i kunstig intelligens i spidsen, som mener, at det her er vejen at gå.
Brian Mikkelsen (KF), 2010-04-29:
Oppositionens politik er som at tisse i bukserne: Man kan lige holde varmen et par måneder og få nogle offentlige investeringer, men det skader vores offentlige økonomi, det skader beskæftigelsen på sigt, og det er med til at underminere hele strukturen i vores samfund, hvis man bliver ved med at komme med skatter og afgifter og yderligere offentlige udgifter.
Poul Nyrup Rasmussen (S), 1998-06-25:
Grundkonstruktionen i fornyelsen af skattesystemet er en videreførelse af de hovedbrikker, vi allerede har arbejdet med gennem de seneste 10 år, og det er egentlig enkelt: et bredere skattegrundlag, lavere indkomstskat, gradvis, men sikker aflastning via grønne afgifter og en bedre fordelingspolitik.
Poul Fischer (DF), 2002-11-08:
Det er borgmester Knud Larsen, der er formand i Storstrøms Trafikselskab, og han vil godt slå fast, at buspassagererne i Storstrøms Amt ikke vil opleve, at taksterne går amok fra 2004, når statens tilskud til at holde priserne nede på den regionale og lokale kollektive trafik falder væk.
Jeppe Kofod (S), 2021-01-22:
NPT har på sin vis udgjort bagtæppet for aftaler som New START – hvor vi også ser, at den nye Bidenadministration er klar her den 15. februar, hvor aftalen udløber, til at kigge på forlængelse – INF-traktaten, som desværre er faldet til jorden, og traktaten om forbud mod atomprøvesprængninger, altså CTBT.
Martin Henriksen (DF), 2011-04-12:
Det taler jo for, at hvis vi får lejlighed til og mulighed for at blive ved med at kigge på det område, blive ved med løbende at justere det område og blive ved med at stille krav på det område, men selvfølgelig også opstille muligheder og forventninger til dem, der nu er i Danmark, så kan vi rent faktisk også få flere ind på arbejdsmarkedet; det taler erfaringen jo for.
Søren Krarup (DF), 2004-11-17:
Derfor vil jeg godt lige opkaste det spørgsmål, om fru Elisabeth Arnold ikke vil erkende, at netop i folkekirkelig sammenhæng er den rent borgerlige sammenhæng, der er imellem en sognepræst i et sogn og hans sognebørn, som han besøger på ren civil basis, idet han kommer med en dåbsattest, en folkelig styrke, som et gammelt folkekirkeligt parti som Det Radikale Venstre også vil forstå og påskønne.
Jesper Petersen (SF), 2009-10-23:
Jeg vil gerne høre, om det, at vi nu er ved at få hul på bylden, gør, at regeringen har fået mere lyst til i EU-regi at tage det op over for de her lande, Belgien, Luxembourg, Østrig, altså at de også over for alle andre bør indgå aftaler, og at de skal åbne endnu mere op end det, vi får i aftalerne her.
Karsten Lauritzen (V), 2013-04-09:
Der har vi i Venstre det sådan, at vi synes, man skal tage en tænkepause og vente med at ophæve Christianialoven og normalisere området, indtil sagerne om ulovligt byggeri er ordnet og de ting, der er aftalt i aftalen med fonden, der nu ejer store dele af Christiania, er opfyldt.
Ove Hygum (S), 2001-06-01:
Og jeg vil sige, at hvis udviklingen fortsætter med samme hastighed, så giver det anledning til optimisme og en tro på, at arbejdsformidlingerne ved den store ekstraordinære indsats, der gøres i øjeblikket, er i stand til at formidle disse mennesker i job, inden de falder for 4-års-grænsen.
Peter Skaarup (DF), 2001-01-16:
Jeg har lagt mærke til, at i de forskellige debatter, der kører rundtomkring i lokalsamfundene, er justitsministeren meget aktiv på regeringens vegne med at sige: Vi er nødt til at have færre politikredse og færre retskredse, men jeg vil godt signalere, at jeg vil kæmpe for lige netop jeres lille lokale politikreds.
Anders Fogh Rasmussen (V), 2004-02-03:
Som jeg sagde før, har det, regeringen har truffet sin beslutning på basis af, og det, der er lagt frem i Folketinget, alt sammen hvilet på, at Saddam Hussein ikke ville samarbejde med FN's Sikkerhedsråd, og det er hverken mere eller mindre det, der er kernen i begrundelsen for dansk deltagelse i krigen mod Saddam Hussein, og hele debatten om masseødelæggelsesvåben har ikke været det afgørende for beslutningsforslaget.
Pernille Rosenkrantz-Theil (EL), 2004-01-30:
Vi mener, at der er behov for, at der generelt bliver lavet en ordning i samfundet, sådan at når de personer, der bliver presset uden for arbejdsmarkedet, mister deres arbejde i en tidlig alder eller har behov for skiftende erhverv i en tidlig alder, har disse faggrupper lige så stort behov for en ordning med efteruddannelse, videreuddannelse, omskoling, som der er for denne her gruppe.
Ole Birk Olesen (LA), 2022-04-08:
Men helt teoretisk – selv om Enhedslisten synes, at alle skal vandre ind over Europas grænser, og at man ikke må bruge magt for at forhindre det – kan Enhedslisten så slet ikke forestille sig operationer under den europæiske forsvarshat, som Enhedslisten synes bør gennemføres, og hvor Enhedslisten vil sige, at det da er for ringe af Danmark, at Danmark ikke gør sin pligt og deltager?
Lars Løkke Rasmussen (V), 2009-10-21:
Så sent som i denne uge har justitsministeren fulgt op med en uropakke, som skal sikre, at vi fortsat kan leve i et levende og debatterende folkestyre, hvor man hjertens gerne må demonstrere, men selvfølgelig ikke på en måde, hvor det udvikler sig til gadeuorden og vold.